
Jautājums par atklātā konkursa “Rīgas vēsturiskā centra un tā aizsardzības zonas teritorijas plānojuma redakciju izstrāde”
Id. Nr. CAIP 2024/72 nolikumu.

Jautājumi:
Lūdzu sniegt informāciju, orientējoši kādos termiņos ir sagaidāmi Tehniskās specifikācijas 6.6. Pakalpojuma izpildes gaitā izmantojamie materiāli šādiem pētījumiem:
1) “Rīgas vēsturiskā centra un tā aizsardzības zonas teritorijas faktiskās funkcionālās izmantošanas izpēte”;
2) pētījums “Rīgas vēsturiskā centra un tā aizsardzības zonas ēku pirmo stāvu izmantošanas raksturojums un priekšlikumi ielu telpas urbānās aktivitātes noteikšanai”;
3) pētījums “Rīgas vēsturiskā centra un tā aizsardzības zonas kultūras mantojuma saglabāšanas un attīstības nosacījumu izvērtējums”;
4) pētījums “Ārtelpas struktūras attīstības uzdevumi un risinājumi Rīgas vēsturiskā centra un tā aizsardzības zonas teritorijas plānojumā”.

Zināms, ka minētie pētījumi tiek izstrādāti saskaņā ar konkrētā iepirkuma līguma ietvaros izstrādātu metodiku un laika grafiku, kas ir saskaņots ar Pasūtītāju. Lūdzu sniegt informāciju, kādā laikā būs pieejami darba materiāli un kādā laikā būs pieejami galarezultāti to iestrādei Rīgas vēsturiskā centra un tā aizsardzības zonas teritorijas plānojuma redakcijā.


Atbilde:
1. Atklāta konkursa „Rīgas vēsturiskā centra un tā aizsardzības zonas teritorijas faktiskās funkcionālās izmantošanas izpēte” (ID Nr. RVD PAD 2024/5) rezultātā 15.07.2024. ir noslēgts pakalpojuma līgums Nr. DA-24-69-lī starp Rīgas valstspilsētas pašvaldības Pilsētas attīstības departamentu un sabiedrību ar ierobežotu atbildību „Baltkonsults” (līgums pieejams Elektronisko iepirkumu sistēmas tīmekļvietnē: https://www.eis.gov.lv/EKEIS/Supplier/Procurement/119368). Saskaņā ar līguma 2.2. apakšpunktu, pakalpojuma izpildes termiņš ir 9 (deviņi) kalendārie mēneši no līguma noslēgšanas dienas. 

1. 10.07.2024. izsludināts atklāts konkurss “Rīgas vēsturiskā centra un tā aizsardzības zonas ēku pirmo stāvu izmantošanas raksturojums un priekšlikumi ielu telpas urbānās aktivitātes noteikšanai” (identifikācijas Nr. RVP PAD 2024/11). Šobrīd noris piedāvājumu / pieteikumu izvērtēšana. Atbilstoši konkursa nolikuma 2.8.2. apakšpunktā noteiktajam, pakalpojuma izpildes termiņš ir 10 (desmit) mēneši no iepirkuma līguma spēkā stāšanas dienas. 
Iepirkuma dokumentācija pieejama Elektronisko iepirkumu sistēmas tīmekļvietnē:  https://www.eis.gov.lv/EKEIS/Supplier/Procurement/126022). 

1. Atklāta konkursa “Pētījums “Rīgas vēsturiskā centra un tā aizsardzības zonas kultūras mantojuma saglabāšanas un attīstības nosacījumu izvērtējums” (identifikācijas Nr. CAIP 2024/29) rezultātā iepirkumu komisija, saskaņā ar konkursa nolikuma 5.5. apakšpunktu, 19.08.2024. pieņēmusi lēmumu piešķirt līguma slēgšanas tiesības pretendentam "Nams". Līgums šobrīd nav noslēgts. Atbilstoši konkursa nolikuma 2.2.1. apakšpunktā noteiktajam, līguma izpildes termiņš ir 12 (divpadsmit) mēneši no līguma noslēgšanas dienas. 
Iepirkuma dokumentācija pieejama Elektronisko iepirkumu sistēmas tīmekļvietnē:  https://www.eis.gov.lv/EKEIS/Supplier/Procurement/118385).

1. 21.08.2024. izsludināts atklāts konkurss “Pētījums “Ārtelpas struktūras attīstības uzdevumi un risinājumi Rīgas vēsturiskā centra un tā aizsardzības zonas teritorijas plānojumā”” (identifikācijas Nr. CAIP 2024/103). Pieteikumu/piedāvājumu iesniegšanas termiņš: 23.09.2024.  Atbilstoši konkursa nolikuma 2.2.1. apakšpunktā noteiktajam, līguma izpildes termiņš ir 11 (vienpadsmit) mēneši no līguma noslēgšanas dienas. 
Iepirkuma dokumentācija pieejama Elektronisko iepirkumu sistēmas tīmekļvietnē:  https://www.eis.gov.lv/EKEIS/Supplier/Procurement/129986.


